贈别竹西王彦升居士
作者：李彌遜
朝代：宋

paragraphs: 參軍四壁生秋草，鬂毛不似心先老。
終隨烟霞學巢由，一室安能事除掃。
竹西舊說青雲客，詩思長留意無極。
塵埃不見襄陽山，賴有斯人道消息。
赤心照日青眼明，與君一見輸生平。
君去摩天學孤鳯，我今飲海盤長鯨。
雲車劙兮風馬休，呼兒乞取千金裘。
明朝有句道不得，黄葉滿庭無限秋。